open-index/open-wikipedia-markdown huggingface dataset:
Λαμβέρτος Β΄ του Λανς

Ο **Λαμβέρτος Β΄ του Λανς** (περί το 1030 - 1054) από τον Οίκο της Φλάνδρας ήταν Γάλλος ευγενής.

## Βιογραφία

Ήταν ο δεύτερος γιος του Ευσταθίου Α΄, κόμη της Βουλώνης και της Μαώ του Λεβέν, αδελφός του γνωστού Ευσταθίου Β΄ κόμη της Βουλώνης, συμπολεμιστή του Γουλιέλμου Α΄ του *κατακτητή* της Αγγλίας. Νυμφεύτηκε την Αδελαΐδα της Νορμανδίας, κόμισσα του Ωμάλ, αδελφή του Γουλιέλμου Α΄ του Κατακτητή της Αγγλίας. Η Αδελαΐδα της Νορμανδίας ήταν χήρα του Ανγκιεράν Β΄ κόμη του Ποντιέ, που απεβίωσε το 1053. Ο Λαμπέρ Β΄ και η Αδελαΐδα της Νορμανδίας απέκτησαν μια κόρη την Ιουδίθ του Λανς αν και ο Λαμπέρ την είχε συναντήσει ελάχιστες φορές, σκοτώθηκε στην *"μάχη της Λιλ"* (1054). Στην μάχη την οποία σκοτώθηκε πολεμούσε στο πλευρό του Βαλδουίνου Ε΄ της Φλάνδρας απέναντι στον αυτοκράτορα Ερρίκο Ε΄. Η χήρα του Αδελαΐδα παντρεύτηκε σε τρίτο γάμο τον Όντο της Καμπανίας.

## Παραπομπές
 		


## Πηγές

*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III Teilband 4 (Marburg, Germany: Verlag von J. A. Stargardt, 1989)
*George Edward Cokayne, The Complete Peerage of England Scotland Ireland Great Britain and the United Kingdom, Extant Extinct or Dormant, Vol. I, ed. Vicary Gibbs (London: The St. Catherine Press, Ltd., 1910)
*James Robinson Planché, The Conqueror and his companions, Τόμος. 1 (London: Tinsley Brothers, 1874)
*John Carl Andressohn, The ancestry and life of Godfrey of Bouillon (Ayer Publishing, 1972)

Κατηγορία:Οίκος της Βουλώνης
Γιώργος Αθανασιάδης (ποδοσφαιριστής, γενν. 1963)

Ο **Γιώργος Αθανασιάδης** (16 Δεκεμβρίου 1963) είναι Έλληνας πρώην διεθνής αριστεροπόδαρος μεσοεπιθετικός ποδοσφαιριστής και νυν προπονητής.

Ξεκίνησε την καριέρα του αγωνιζόμενος σε ερασιτεχνική ομάδα του Λόφου Αξιωματικών Περιστερίου, εν συνεχεία μεταπήδησε στο γειτονικό Αιγάλεω και την περίοδο 1981-82 έκανε την πρώτη του εμφάνιση στη Β’ Εθνική, με το Αιγάλεω. Πρώτοι προπονητές του στο Αιγάλεω, σύμφωνα με όσα δήλωσε ο ίδιος σε συνέντευξή του ήταν οι Τσανάκας, Μαραμενίδης και Σταύρος Μακρής, ο οποίος, διαβλέποντας το ταλέντο του, τον έκανε ήμι-επαγγελματία και τον προώθησε στην πρώτη ομάδα. Το καλοκαίρι του 1982 αποκτήθηκε από τον ΠΑΟ, αλλά αποφασίσθηκε να παραμείνει για 2 ακόμη χρόνια ως δανεικός στην ομάδα του «Σίτι». Στη συνέχεια έπαιξε κατά σειρά στον Απόλλωνα Αθηνών (δύο φορές, όπου χρίστηκε 5 φορές διεθνής) και στον ΟΦΗ (επίσης δύο φορές), ενώ την περίοδο 1991-92 φόρεσε τη φανέλα του Παναθηναϊκού, χωρίς όμως να καταφέρει να μονιμοποιηθεί στην 11άδα των "πρασίνων". Έπαιξε επίσης στην Καβάλα και στην Ξάνθη, για να τερματίσει τη σταδιοδρομία του σαν παίκτης του Εθνικού, το 1998. 

Μετά τη λήξη της επαγγελματικής αγωνιστικής του καριέρας, ανέλαβε παίκτης-προπονητής στην ομάδα των Γλυκών Νερών και συνέχισε ως τεχνικός σε Αθηναΐδα Κυψέλης, Ελλάς Σύρου, ΑΟ Μυκόνου, Πανναξιακός Α.Ο., ενώ την περίοδο 2008-09 ανέλαβε τον Ήφαιστο Περιστερίου (Α' ΕΠΣΑ) με στόχο την άνοδο στη Δ' Εθνική κάτι που επιτεύχθηκε χάρις και στη δική του συνεισφορά, το επόμενο έτος. Το καλοκαίρι του 2010 ανέλαβε τον ΑΟ Μυκόνου τον οποίο οδήγησε με επιτυχία στο πρωτάθλημα της Δ' Εθνικής. Το 2012 ήταν στην τεχνική ηγεσία των Γλυκών Νερών, στην Α' κατηγορία της ΕΠΣΑΝΑ, ενώ στις 12 Οκτωβρίου του 2013 συμφώνησε να αναλάβει το Αιγάλεω, στο πρωτάθλημα της νέας Γ΄ Εθνικής. Ωστόσο, στις 27 Οκτωβρίου υπέβαλε την παραίτησή του για προσωπικούς λόγους, την οποία η διοίκηση της ομάδας έκανε αποδεκτή, με ανακοίνωσή της  

## Παραπομπές


## Πηγές

* Γιώργος Αθανασιάδης
* "Οι κορυφαίοι των γηπέδων" (Έκδοση Π.Σ.Α.Π., 2008)

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Α.Ο. Καβάλα
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου ΑΟ Μυκόνου
Κατηγορία:Προπονητές ποδοσφαίρου Α.Π.Ο. Ήφαιστου Περιστερίου
Κατηγορία:Προπονητές ποδοσφαίρου Πανναξιακού Α.Ο.
Κατηγορία:Προπονητές ποδοσφαίρου Α.Π.Ο. Ελλάς Σύρου
Κατηγορία:Προπονητές ποδοσφαίρου Αθηναΐς Κυψέλης
Γκέοργκ Κρίστιαν Φύκσελ

Ο **Γκέοργκ Κρίστιαν Φύκσελ** (γερμανικά: *Georg Christian Füchsel*, Ιλμενάου, 14 Φεβρουαρίου 1722 - Ρούντολσταντ, 20 Ιουνίου 1773) ήταν Γερμανός ιατρός και στη συνέχεια γεωλόγος. Θεωρείται ο πρωτοπόρος στην ανάπτυξη της στρωματογραφίας και στη μελέτη των γεωλογικών στρωμάτων της πατρίδας του.

Ο Φύκσελ ξεκίνησε την ιατρική του πρακτική το 1756 ενώ τον επόμενο χρόνο ανέλαβε την οργάνωση των φυσιογνωστικών συλλογών του Φρειδερίκου Καρόλου (του τελευταίου πρίγκηπα του γερμανικού πριγκιπάτου του Σβάρτσμπουργκ - Ρούντολστατ) του οποίου από το 1767 υπήρξε ο  προσωπικός και ανακτορικός ιατρός. Τρία χρόνια μετά ανέλαβε διευθυντής βιβλιοθηκονόμος του πριγκιπάτου. Σ΄ αυτόν οφείλεται η ιδέα της στρωματογραφικής μελέτης των γεωλογικών σχηματισμών και υπήρξε από τους πρώτους στη καταγραφή μετρήσεων τομών στρωσιγενών πετρωμάτων.

Ο Φύκσελ είναι και ο πρώτος που εξέδωσε γεωλογικό χάρτη της Γερμανίας και των πέριξ αυτής περιοχών.

## Παραπομπές


## Πηγές
**Εγκυκλοπαίδεια Πάπυρος Λαρούς Μπριτάννικα* τ.60ος, σ.196

Κατηγορία:Γερμανοί γεωλόγοι
Λαόδοκος

Στην ελληνική μυθολογία με το όνομα **Λαόδοκος** είναι γνωστά τα παρακάτω 4 πρόσωπα:

# Αργοναύτης από το Άργος, γιος του Βίαντα και της Πηρούς, αδελφός του Ταλαού και του Αρηίου.
# Συνοδός των «Επτά επί Θήβας», δηλαδή των 7 αρχόντων που εξεστράτευσαν κατά της Θήβας. Ο Λαόδοκος νίκησε στον ακοντισμό στους ταφικούς αγώνες που έγιναν στη Νεμέα προς τιμή του Αρχεμόρου.
# Ο ένας από τους Κουρήτες, γιος του θεού Απόλλωνα και της Φθίας, αδελφός του Δώρου και του Πολυποίτου. Αυτός ο Λαόδοκος δέχθηκε τον Αιτωλό, ο οποίος ζήτησε καταφύγιο όταν σκότωσε τον Άπι. Μετά από λίγο καιρό όμως ο Αιτωλός σκότωσε τον Λαόδοκο και τους αδελφούς του και από τον εαυτό του ονόμασε τη χώρα εκείνη Αιτωλία.
# Μέλος της φυλής των Υπερβορείων, ο οποίος ονομαζόταν και **Αμάδοκος** (Παυσανίας, Α΄ 4, 4). Σύμφωνα με θρύλο της ιστορικής εποχής, ο Λαόδοκος και ο Υπέροχος εμφανίσθηκαν το 279 π.Χ. μπροστά στα στρατεύματα των Γαλατών και υπεράσπισαν το ιερό των Δελφών &mdash; ο Παυσανίας (Ι΄ 23, 2) προσθέτει και τους ήρωες Πύρρο και Φύλακο.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λαοδοκος

Κατηγορία:Αργοναύτες

Κατηγορία:Παιδιά του Απόλλωνα
Λαοθόη

Στην ελληνική μυθολογία με το όνομα **Λαοθόη** είναι γνωστά τα παρακάτω τρία διαφορετικά πρόσωπα:

# Η μητέρα του Θέστορα από τον Απόλλωνα, και επομένως γιαγιά του γνωστού μάντη του Τρωικού Πολέμου Κάλχα.
# Κόρη του βασιλιά των Λελέγων Άλτεω, μητέρα του Λυκάονα και του Πολυδώρου, τους οποίους απέκτησε από τον Πρίαμο. Εγγόνια της ήταν ο Πάνδαρος και ο Ιάπυξ. Αυτή η Λαοθόη αναφέρεται στην *[[Ιλιάδα]]* (Φ 85 και Χ 48).
# Μία από τις Θεσπιάδες.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 518

Λαοθοη
Καβύλοι

thumb|right|Σημαία των Καβύλων
thumb|Νεαρή γυναίκα
Οι **Καβύλοι** (αραβ. *qabāʾil* που σημαίνει *φυλές*) είναι φυλή νομάδων που ζουν στην περιοχή της Καβυλίας. Μιλούν την Καβυλία γλώσσα. Ο πληθυσμός τους ανέρχεται σε περίπου 4 εκατομμύρια, από τους οποίους οι μισοί σχεδόν έχουν μεταναστεύσει στη Γαλλία. Παλαιότερα οι Καβύλοι θεωρούνταν δεινοί ναυαγιστές, που με το χρόνο μεταβλήθηκαν σε ναυαγοσώστες.

## Γλώσσα
180px|thumb|left|Γυναίκες, 1886
Η Καβυλία γλώσσα ομιλείται τόσο στην καθημερινή ζωή, όσο και στις επαγγελματικές σχέσεις. Οι Καβύλοι προτιμούν τη γλώσσα τους από την αραβική, ενώ στις εμπορικές σχέσεις τους χρησιμοποιούν συχνά τη γαλλική γλώσσα.

## Θρησκεία
Οι Καβύλοι είναι ως επί το πλείστον Μωαμεθανοί Σουνίτες, ενώ υπάρχει και μια μειονότητα Χριστιανών. 

## Οικονομία
Εκτός από την παραδοσιακή καλλιέργεια της γης και τη βιοτεχνία, οι κάτοικοι της περιοχής ασχολούνται ως εργάτες σε ορυχεία, ενώ η βιομηχανία γενικά είναι υπό ανάπτυξη.

## Εξωτερικοί σύνδεσμοι

* Project ''Kabylepedia''
* Φωτογραφίες 
* Kabyles.com  (Γαλλ.)
* Ethnologue.com: Καβυλία γλώσσα
* Algerian linguistic policy (in French) 
* imyura.com Λογοτεχνία των Καβύλων
* https://web.archive.org/web/20070407004954/http://www.makabylie.info/''MAK''

Κατηγορία:Φυλές της Αφρικής
Κατηγορία:Πληθυσμιακές ομάδες της Αλγερίας
Λαονόμη

Στην ελληνική μυθολογία με το όνομα **Λαονόμη** είναι γνωστά τα παρακάτω τρια διαφορετικά πρόσωπα (δυο από τη Βοιωτία και ένα από τη Λοκρίδα):

# Η σύζυγος του Αλκαίου και μητέρα του Αμφιτρύωνα.
# Η θυγατέρα του Αμφιτρύωνα και της Αλκμήνης, ετεροθαλής αδελφή του Ηρακλή (από την ίδια μητέρα). Η Λαονόμη αυτή, παντρεύτηκε κατά μία εκδοχή τον Εύφημο, Βοιωτό γιο του θεού Ποσειδώνα, Αργοναύτη και δημιουργό της νήσου Θήρας.
# Η σύζυγος του Οδοιδόκου και μητέρα του Οϊλέα (Οϊλεύς), του βασιλιά της Λοκρίδας.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Λαονομη
Λάρινος

Στην ελληνική μυθολογία με το όνομα **Λάρινος** είναι γνωστός ένας βοσκός, ο οποίος έκλεψε από τον Ηρακλή μερικά από τα βόδια του Γηρυόνη, τα οποία έφερνε ο ήρωας μαζί του επιστρέφοντας από τον άθλο αυτό. Από τα βόδια αυτά κατάγονται σύμφωνα με την παράδοση οι επονομαζόμενοι **«λάρινοι βόες»** της Ηπείρου.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λαρινος

Κατηγορία:Ηρακλής
Κατηγορία:Βοσκοί στη μυθοπλασία
Τάκης Τσαλαμάγκας

Ο **Παναγιώτης (Τάκης) Τσαλαμάγκας** (γενν. Διδυμότειχο, 15 Δεκεμβρίου 1948) είναι Έλληνας παλαίμαχος κεντρώος ποδοσφαιριστής, που έκανε αξιόλογη καριέρα στο πρωτάθλημα της Α’ Εθνικής, συμμετέχοντας για 11 περιόδους στη μεγάλη κατηγορία, με τα χρώματα δύο διαφορετικών ομάδων.
Έπαιξε επίσης και στη Β’ Εθνική, ακόμη τρία έτη. Ήταν διεθνής με την Εθνική Ομάδα των Ενόπλων

Ξεκίνησε από τα εφηβικά τμήματα του Π.Α.Ο. σε μικρή ηλικία και στα 15 του χρόνια μεταπήδησε στον Α.Ο. Αιγάλεω, μεταξύ των ανταλλαγμάτων για τη μετεγγραφή των Ροκίδη και Πανουσάκη στους "πράσινους". Προωθήθηκε στην πρώτη ομάδα από τη σεζόν 1969-70 και ήταν βασικό στέλεχος της ομάδας που κατέκτησε την 4η θέση στο πρωτάθλημα (1971). Ήταν αναντικατάστατος, έως και το 1979. Τότε, το Αιγάλεω υποβιβάστηκε στη Β’ Εθνική με αποτέλεσμα ο Τσαλαμάγκας (όπως και αρκετοί συμπαίκτες του) να μετεγγραφεί στον Εθνικό Πειραιώς.

Με τους Πειραιώτες έπαιξε τρεις συνεχείς περιόδους, συμμετέχοντας σε 48 ματς και επιτυγχάνοντας δύο τέρματα. Με το Αιγάλεω είχε 179 παρουσίες στην Α’ Εθνική και είχε σκοράρει 5 φορές.

Στη Β’ Εθνική έπαιξε τη διετία 1975-77 με το Αιγάλεω (πρωταθλητής Νότου) και το 1982-83 με τα χρώματα του Α.Ο. Θηβών. Επίσης, αγωνίσθηκε στη Δ΄ Εθνική κατηγορία για λογαριασμό του Περαμαϊκού (1984 - 85).

Αγωνίσθηκε με την Εθνική ομάδα ενόπλων, την ομάδα της Αστυνομίας και σήμερα είναι συνταξιούχος της ΕΛΑΣ.

Κατά καιρούς, ανέλαβε ως προπονητής διάφορες ομάδες μεταξύ των οποίων και το Αιγάλεω (δυο φορές, τις περιόδους 1991-92 και 1994-95). Εργάσθηκε ακόμη στον Α.Ο. Περιστερίου (1983-84, παίκτης - προπονητής), στο Ζέφυρο Αιγάλεω και στη Σταμάτα.

## Πηγές

* "40 χρόνια Ποδόσφαιρο και ΠΡΟ-ΠΟ" (Έκδοση εφημερίδας "Προπόραμα", 2000)
* Γεώργιος Παγιωτέλης, "Το έπος της Α΄Εθνικής" (ένθετο περιοδικού "Οι Παγκόσμιοι", έκδοση Κλ. Γεωργαλάς Ε.Π.Ε.)
* Διεθνής αθλητική σελίδα
* "Ποδόσφαιρο 1982" (έκδοση "Figurine Pannini", 1982)

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικού Πειραιώς
Κατηγορία:Έλληνες προπονητές ποδοσφαίρου
Κατηγορία:Μέσοι ποδοσφαιριστές
Κατηγορία:Ποδοσφαιριστές Α.Ο. Θήβας
Κατηγορία:Ποδοσφαιριστές Α.Π.Ο. Περαμαϊκού
Λαοδάμεια

Στην ελληνική μυθολογία με το όνομα **Λαοδάμεια** είναι γνωστά τα παρακάτω 5 πρόσωπα:

# Κόρη του Βελλεροφόντη και εγγονή του βασιλιά Λυκίου. Η Λαοδάμεια αυτή ήταν η μητέρα του Σαρπηδόνα, τον οποίο απέκτησε με τον Δία.
# Κόρη της Αστυδαμείας και του βασιλιά Ακάστου από την Ιωλκό, σύζυγος του Πρωτεσιλάου που έπεσε από τους πρώτους στον Τρωικό Πόλεμο. Εξαιτίας της μεγάλης αγάπης που είχε η Λαοδάμεια προς τον σύζυγό της, οι θεοί επέτρεψαν στον Πρωτεσίλαο να επιστρέψει για λίγο κοντά της. Αλλά όταν ο Πρωτεσίλαος θα επέστρεφε στον Άδη, η Λαοδάμεια αυτοκτόνησε από τη στενοχώρια της.
# Κόρη του βασιλιά Αμύκλα από τη Σπάρτη, σύζυγος του Αρκάδα και μητέρα του Τριφύλου. Αυτή η Λαοδάμεια ονομάζεται **Λεάνειρα** στη *[[Βιβλιοθήκη Απολλοδώρου]]* και θεωρείται μητέρα του Ελάτου και του Αφείδαντα.
# Τροφός του Ορέστη, τον οποίο κατάφερε να διασώσει κατά την δολοφονία του Αγαμέμνονα. Η Λαοδάμεια φρόντισε να μεταφερθεί ο μικρός Ορέστης στη Φωκίδα, αλλά έχασε τον δικό της γιο, τον οποίο σκότωσε ο Αίγισθος νομίζοντας ότι ήταν ο Ορέστης.
# Κόρη του Ικαρίου και της Αστεροδίας, αδελφή της Πηνελόπης. Αυτή η Λαοδάμεια αναφέρεται και με τα ονόματα Ιφθίμη, Υψιπύλη, Μήδη και Λαοδίκη.

* Ο αστεροειδής **[[1011 Λαοδάμεια]]** (1011 Laodamia), που ανακαλύφθηκε το 1924, πήρε το όνομά του από τα μυθικά αυτά πρόσωπα.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδοτ. οίκος «Χάρη Πάτση», Αθήνα 1969

Λαοδαμεια
Παναγιώτης Κατσικογιάννης

Ο **Παναγιώτης (Τάκης) Κατσικογιάννης** (γεν. Αιγάλεω, 1 Δεκεμβρίου 1958) είναι παλαίμαχος ακραίος αμυντικός ποδοσφαιριστής, που έκανε μεγάλη καριέρα στο πρωτάθλημα της Α’ Εθνικής, συμμετέχοντας σ' αυτήν για 10 περιόδους με τα χρώματα δύο διαφορετικών ομάδων.
Ακόμη, έπαιξε και στη Β’ Εθνική, για άλλα τρία έτη.

## Βιογραφικό
Ξεκίνησε από τα εφηβικά τμήματα του Α.Ο. Αιγάλεω και την περίοδο 1976-77 ντεμπουτάρισε στην πρώτη ομάδα, που κέρδισε τον τίτλο στη Β’ Εθνική. Συνέχισε στο «Σίτι» την επόμενη τετραετία (2 χρονιές στην Α’ και ισάριθμες στη Β’ κατηγορία). Συνολικά χρησιμοποιήθηκε σε **105** ματς και πέτυχε **6** γκολ.

Το καλοκαίρι του 1981 προσέλκυσε το ενδιαφέρον του Εθνικού Πειραιά, στον οποίο υπέγραψε. Εκεί αγωνιζόταν ήδη (από το 1977) κι ο μικρότερος αδελφός του, ο Γιάννης Κατσικογιάννης.

Αγωνίσθηκε για **οκτώ συνεχείς σεζόν στην Α’ Εθνική** (1981-82 έως και 1988-89), παίρνοντας μέρος σε **περισσότερα από 200 ματς**, ενώ σκόραρε και **άλλες 5 φορές** (το πρώτο του γκολ ήταν συμπτωματικά σε βάρος της προηγούμενης ομάδας του, το 1983).

Το παιχνίδι του χαρακτήριζε το πάθος και η αποφασιστικότητα. Ως δεξιός αμυντικός πραγματοποίησε επί σειρά ετών εξαιρετικές εμφανίσεις και δικαίωσε έτσι το προσωνύμιο «λιονταράκι» που τον συνόδευε από την αρχή της καριέρας του.

Μετά τον Εθνικό, έπαιξε επίσης σε Πανηλειακό (1989-90, Δ΄Εθνική, κερδίζοντας την άνοδο στη Γ΄Εθνική), Αγία Ελεούσα (με προπονητή το Ζαχ. Λυκουρίνο), στη Δ΄Εθνική, κατακτώντας θέση μέσα στην πρώτη πεντάδα, ΑΕ Καμινιών (Ε.Π.Σ. Πειραιώς), κερδίζοντας την άνοδο από τη Β΄στην Α΄τοπική κατηγορία, Μαύρο Αετό Κερατσινίου (1991-92), κερδίζοντας την άνοδο στη Δ΄Εθνική και Θεμιστοκλή Αιγάλεω (1992-93), μαζί με το Γ. Κωνσταντόπουλο (ο Κατσικογιάννης ήταν προπονητής-παίκτης), όταν κέρδισε την προαγωγή στη Β΄ Αθηνών.

Από το 1994-95 ακολούθησε καθαρά προπονητική καριέρα, διατελώντας τεχνικός των ερασιτεχνικών συλλόγων Δύναμη Κορυδαλλού, Μ. Αετός, Καπανδρίτι και Αττικός Κολωνού.

Τα τελευταία χρόνια ασχολείται ιδιαίτερα με τις "ακαδημίες", ενώ επί σειρά ετών διετέλεσε πρόεδρος των βετεράνων της ομάδας του Αιγάλεω, αναλαμβάνοντας πρωτοβουλίες και δράσεις ανθρωπιστικού χαρακτήρα.

Ο ανιψιός του Γιώργος Κατσικογιάννης, είναι επίσης ποδοσφαιριστής.

## Διεθνής

Αγωνίσθηκε στην Εθνική ομάδα των Ενόπλων και στην ολυμπιακή ομάδα το 1983.

## Πηγές

* «50 Χρόνια Αιγάλεω» (Νίκος Δημ. Νικολαΐδης, 1998)

## Παραπομπές


Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Θεμιστοκλή
Κατηγορία:Προπονητές ποδοσφαίρου Α.Ο. Θεμιστοκλή
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Όσε Κλέβελαντ

Η **Όσε Μαρία Κλέβελαντ** (νορβηγικά: *Åse Maria Kleveland*) είναι Σουηδο-Νορβηγή τραγουδίστρια και πολιτικός που γεννήθηκε στις 18 Μαρτίου του 1949 στη Στοκχόλμη. Τραγουδίστρια της φολκ στη Νορβηγία, διορίστηκε Υπουργός Πολιτισμού και Εκκλησιαστικών Ζητημάτων στη χώρα από το 1990 ως το 1996, αντιπροσωπεύοντας το Εργατικό Κόμμα κάτω από την πρωθυπουργία της Gro Harlem Brundtland. Υπήρξε επίσης πρόεδρος του Νορβηγικού Ινστιτούτου Κινηματογράφου από το 2000 ως το 2006.

Τον Ιούνιο του 2007 έγινε πρόεδρος του Human-Etisk Forbund, μιας Νορβηγικής ανθρωπιστικής οργάνωσης.

## Προσωπική ζωή
Γεννημένη στη Σουηδία, μετακόμισε στη Νορβηγία το 1956. Σε μία συνέντευξή της το 1977 περιγράφει πως οι γονείς της μοιράζονταν ίσα τις εργασίες του σπιτιού και πως αυτή και ο σύζυγός της Svenolov Ehrén, ένας Σουηδός καλλιτέχνης, έκαναν επίσης το ίδιο. Σήμερα, είναι παντρεμένη με τον σκηνοθέτη και κινηματογραφιστή Oddvar Bull Tuhus.

Η Κλέβαλαντ μιλάει άπταιστα Νορβηγικά, Σουηδικά, Αγγλικά, Γαλλικά και Ιαπωνικά και έχει σπουδάσει νομική.

## Μουσική καριέρα
Ως τραγουδίστρια είναι γνωστή για την πολύ σκοτεινή της φωνή. Εκτός από το τραγούδι, επίσης παίζει κιθάρα και έχει συνθέσει τραγούδια ως συνθέτις - τραγουδίστρια. Εκτός από τη σόλο καριέρα της, υπήρξε μέλος του vispop συγκροτήματος με όνομα Ballade!.

Ξεκίνησε να παίζει κλασική κιθάρα στα οχτώ της χρόνια και δύο χρόνια αργότερα έκανε την πρώτη της εμφάνιση σε ένα ραδιοφωνικό πρόγραμμα. Η πρώτη της εμφάνιση ως τραγουδίστρια του vispop ήταν σε ένα σόου του Erik Bye όταν ήταν 13. Το πρώτο της άλμπουμ κυκλοφόρησε όταν ήταν 15 και ήταν μία απο τους πρωτοπόρους του είδους *[[vispop]]*, ενός μίγματος παραδοσιακής φολκ με ποπ μουσική. Αυτή της η πρωτοπορία οδήγησε σε υποχρεώσεις στο Παρίσι και για μια περίοδο έπρεπε να ανταποκρίνεται μεταξύ εμφανίσεων εκεί και παρουσίας στο σχολείο της στο Λίλαστρουμ, βόρεια του Όσλο. Στα 17 πραγματοποίησε μεγάλη περιοδεία στην Ιαπωνία που περιλάμβανε εμφανίσεις σε τηλεοπτικές εκπομπές και την κυκλοφορία τεσσάρων σινγκλ στα ιαπωνικά.

Το 1966 εκπροσώπησε τη Νορβηγία στον Διαγωνισμό Τραγουδιού Γιουροβίζιον με το τραγούδι *"Intet er nytt under solen"* (*Δεν υπάρχει τίποτα νέο κάτω από τον ήλιο*), φτάνοντας στην τρίτη θέση. Σε αυτή της την εμφάνιση έσπασε την παράδοση που ήθελε τις γυναίκες συμμετέχουσες στο διαγωνισμό να εμφανίζονται με φορέματα.

Το 1986 παρουσίασε τον πρώτο Διαγωνισμό Τραγουδιού της Γιουροβίζιον που διοργανώθηκε στη Νορβηγία, στο Μπέργκεν, ακολουθούμενη από τη νίκη της διοργάνωσης από τους Bobbysocks την προηγούμενη χρονιά. Από το 1979 ως το 1987 ήταν η πρόεδρος της νορβηγικής ομοσπονδίας μουσικών.

## Παραπομπές



Κατηγορία:Νορβηγοί πολιτικοί
Κατηγορία:Νορβηγοί τραγουδιστές
Κατηγορία:Σουηδοί πολιτικοί
Κατηγορία:Σουηδοί τραγουδιστές
Κατηγορία:Συμμετέχοντες στη Eurovision
Κατηγορία:Ουμανιστές
Κατηγορία:Συμμετέχοντες στο διαγωνισμό τραγουδιού Eurovision με τη Νορβηγία
Κατηγορία:Διαγωνισμός Τραγουδιού Eurovision 1966
Κατηγορία:Διαγωνισμός Τραγουδιού Eurovision 1986
Κυκλοθυμία

Η **κυκλοθυμία** είναι διαταραχή της ψυχικής διάθεσης και εκδηλώνεται με εναλλαγές μανιακών και καταθλιπτικών επεισοδίων. Χαρακτηριστικό της κυκλοθυμίας είναι ότι έχει ενδογενή αίτια, η αλλαγή της διάθεσης προέρχεται δηλαδή από το ίδιο το άτομο και δεν οφείλεται σε εξωτερικούς παράγοντες.

## Διαγνωστικά κριτήρια
### Διαγνωστικά κριτήρια (DSM-IV-TR)
# Κατά τη διάρκεια των πρώτων δύο χρόνων της διαταραχής ο ασθενής δεν έχει καλύψει αρκετά κριτήρια για να του δοθεί η διάγνωση για διπολική διαταραχή ή για κλινική κατάθλιψη.
# Τα συμπτώματα διατηρούνται για τουλάχιστον δύο χρόνια και ο ασθενής έχει παρουσιάσει υπομανιακά επεισόδια και περιόδους χαμηλής διάθεσης, τα οποία δεν πληρούν τα κριτήρια για κλινική κατάθλιψη.
# Η μεγαλύτερη περίοδος που ο ασθενής ήταν ελεύθερος συμπτωμάτων ήταν για δύο μήνες.
# Η διαταραχή δεν μπορεί να εξηγηθεί από κάποια άλλη ασθένεια όπως π.χ. σχιζοφρένεια.
# Τα συμπτώματα δεν πρέπει να έχουν προκληθεί από κάποια οργανική πάθηση ή από τη χρήση κάποιων φαρμάκων.
# Τα συμπτώματα προκαλούν στον ασθενή κλινικά μεγάλη καταπόνηση καθώς και κοινωνική δυσλειτουργικότητα. 
# Ένα άτομο με αυτή τη διαταραχή μπορεί να εμφανίσει περιόδους ευφορίας, αύξηση της ενέργειας και μειωμένη ανάγκη για ύπνο σε μία φάση, ακολουθούμενη από έντονες διακυμάνσεις της διάθεσης, καταθλιπτική κατάσταση με αρνητικότητα και θλίψη χωρίς κάποιο προφανή λόγο.
# Αυτές οι διακυμάνσεις της διάθεσης δεν είναι τόσο σοβαρές όσο στην διπολική διαταραχή.
# Η κυκλοθυμία είναι στη διπολική διαταραχή ότι είναι η δυσθυμία στην κλινική κατάθλιψη.

## Διαφορική διάγνωση
Διαφορική διάγνωση για την κυκλοθυμία είναι η διπολική διαταραχή καθώς τα συμπτώματα είναι παρόμοια και πολλοί κυκλοθυμικοί ασθενείς θα αναπτύξουν διπολική διαταραχή σε κάποια φάση της ζωής τους. 

## Θεραπεία
Η θεραπεία για την κυκλοθυμία περιλαμβάνει μια ποικιλία γνωστικής ψυχοθεραπείας. Κάποια φάρμακα, όπως η λαμοτριγίνη, το λίθιο και οι βενζοδιαζεπίνες, φαίνονται να βοηθούν στη διαταραχή.

## Εξωτερικοί σύνδεσμοι

* Ελληνική Εταιρεία Διαταραχών Διάθεσης (ΜΑΖΙ)
* Ελληνική Διπολική Οργάνωση (ΕΔΟ)

## Δείτε επίσης
* Διπολική διαταραχή

Κατηγορία:Συναισθηματικές διαταραχές
Αριστείδης Τσιπλάκος

Ο **Αριστείδης Τσιπλάκος** (Μάρτιος 1929 - 24 Ιουλίου 2023) ήταν Έλληνας πολιτικός μηχανικός και πολιτικός.

## Βιογραφία
Ήταν διπλωματούχος πολιτικός μηχανικός του Εθνικού Μετσόβιου Πολυτεχνείου (1953).

Στην αρχή εργάσθηκε στον Οργανισμό Κωπαΐδας, ως προϊστάμενος των Τεχνικών υπηρεσιών, κατά την περίοδο 1955-1960. Υπό αυτή την ιδιότητα είχε επιβλέψει σχεδόν όλων των έργων άρδευσης που έγιναν τότε στη περιοχή από τη λίμνη Υλίκη. Επίσης είχε ασχοληθεί παράλληλα και με την κατασκευή διαφόρων άλλων έργων οικοδομικών και υδραυλικών στον ίδιο νομό.

Την περίοδο 1961-1969 ανέλαβε διευθυντής αποχετευτικών έργων και κατασκευών της Αποχετευτικής Εταιρίας Αθηνών "ΥΔΡΕΞ Α.Ε." όπου και ανέπτυξε έντονη δραστηριότητα. Το 1969 μετά από διεθνή διαγωνισμό και επίσημη πρόσκληση της Δημοκρατίας του Κογκό επισκέφθηκε την Κινσάσα όπου και σύνταξε μελέτη επίλυσης του αποχετευτικού της προβλήματος. Στη συνέχεια κατά την περίοδο 1970-1976 ανέπτυξε διάφορες δραστηριότητες μελετών και κατασκευών ως ελεύθερος επαγγελματίας. Στις 4/8/1995, μαζί με τις παραγωγικές τάξεις της Βοιωτίας ίδρυσαν την *Βοιωτική Ραδιοτηλεοπτική Ανώνυμη Εταιρεία*, ιδιοκτήτρια του περιφερειακού τηλεοπτικού σταθμού Έψιλον Τηλεόραση (Epsilon TV), που εξέπεμψε για πρώτη φορά στις 20/8/1995.

Στις 18 Ιανουαρίου του 2010 στην κατάμεστη, από εξέχουσες προσωπικότητες του πολιτικού και πνευματικού χώρου, αίθουσα της Ένωσης Συντακτών Ημερησίων Εφημερίδων Αθηνών παρουσίασε το βιβλίο του «Αναδρομή στη διαδρομή μιας πορείας» που αποτελεί την αυτοβιογραφία του.

Το 2015 και πριν ενημερωθούν επακριβώς οι αρμόδιες φορολογικές Αρχές, κακοβούλως διαδόθηκε πως κατόπιν αναδρομικού φορολογικού ελέγχου, το Ελεγκτικό Συνέδριο διέταξε κατάσχεση ύψους 150.000 ευρώ, από τραπεζικές του καταθέσεις, λόγω ανακριβούς δήλωσης πόθεν έσχες. Όμως, μετά από την υπ. αρ. 1418/2015 σχετική ενημέρωση των  αρμόδιων φορολογικών αρχών, η υπόθεση έκλεισε και δικαιώθηκε με την υπ’ αριθμόν 3562/2016 απόφαση της αρμόδιας Επιτροπής Ελέγχου για το πόθεν έσχες.  

Ο Αριστείδης Τσιπλάκος, παντρεμένος με την Αικατερίνη Πελέκη, απέκτησε δύο γιους τον Γιάννη και τον Χρήστο. Ομιλούσε Αγγλικά και μοιραζότανε την διαμονή του, μεταξύ Αθήνας και Λιβαδειάς. Ύστερα από σύντομη ασθένεια, απεβίωσε την νύκτα της Δευτέρας 24 Ιουλίου 2023.

## Πολιτική σταδιοδρομία
Από το 1976 ασχολήθηκε με την πολιτική και εκλέχθηκε βουλευτής Βοιωτίας στο κόμμα της Νέας Δημοκρατίας, όπου και ανέλαβε γενικός γραμματέας στο Υπουργείο Δημοσίων Έργων διατηρώντας τη θέση αυτή μέχρι το 1981. Το δε 1980 ασχολήθηκε με την ανασύνταξη του κόμματος που συνεργαζόταν. Τέλος το 1990 ανέλαβε υφυπουργός Εθνικής Οικονομίας, θέση που διατήρησε μέχρι το 1993. Στις εκλογές του 1993 (Οκτώβριος) επανεξελέγη βουλευτής Βοιωτίας. Μετά τις εκλογές του 2004 αποχώρησε από την πολιτική.

## Παραπομπές


## Πηγές
*"Who's Who-1979" σελίδα 705.
*"Εγκυκλοπαίδεια Πάπυρος Λαρούς Μπριτάννικα" τόμος 58ος, σελίδα 246.

Κατηγορία:Έλληνες πολιτικοί μηχανικοί
Κατηγορία:Βουλευτές Βοιωτίας
Κατηγορία:Βουλευτές εκλεγμένοι με τη Νέα Δημοκρατία
Γαλατάς (αποσαφήνιση)

Το όνομα **Γαλατάς** μπορεί να αναφέρεται σε ένα από τα παρακάτω τοπωνύμια:

* Στο δημοτικό Διαμέρισμα Γαλατά Αιτωλοακαρνανίας
* Στο δημοτικό Διαμέρισμα Γαλατά Αρκαδίας
* Στο δημοτικό Διαμέρισμα Γαλατά Ηρακλείου
* Στο δημοτικό Διαμέρισμα Γαλατά Κορινθίας
* Στο προάστιο  Γαλατάς της Κωνσταντινούπολης
* Στο δημοτικό Διαμέρισμα Γαλατά Πρέβεζας
* Στο δημοτικό Διαμέρισμα Γαλατά Τροιζήνας
* Στο δημοτικό Διαμέρισμα Γαλατά Χανίων

Επίσης με ίδιο όνομα φέρονταν παλαιότερα περιφερόμενος επαγγελματίας και επ΄ αυτού τίτλος λαϊκού τραγουδιού με πονηρό περιεχόμενο.

Μπορεί επίσης να αναφέρεται στο επάγγελμα του Γαλατά.

Κατηγορία:Αποσαφηνίσεις ελληνικών τοπωνυμίων
Ζοακίμ Ραφαέλ Μπράνκο

Ο **Ζοακίμ Ραφαέλ Μπράνκο** (*Joaquim Rafael Branco*) είναι πολιτικός από το Σάο Τομέ και Πρίνσιπε, αρχηγός του κόμματος Κίνημα για την Απελευθέρωση του Σάο Τομέ και Πρίνσιπε/Σοσιαλδημοκρατικό Κόμμα (MLSTP/PSD).

## Βιογραφία
Γεννήθηκε το 1953. Υπηρέτησε στο αξίωμα του Υπουργού Εξωτερικών την περίοδο από το 2000 ως το 2001. Τον Ιούλιο του 2003 ανέλαβε Υπουργός Δημοσίων Έργων. Την ίδια περίοδο τέθηκε υπό κράτηση από το στρατό κατά το σύντομο πραξικόπημα που ήταν επιτυχημένο και οδήγησε στην ανατροπή της κυβέρνησης. Νέος ισχυρός άνδρας της χώρας έγινε ο Φερνάντο Περέιρα.

## Πρωθυπουργία
Έπειτα από την ήττα του πρωθυπουργού Πατρίς Τροβοάντα με πρόταση μομφής κατά της κυβέρνησής του, το Μάιο του 2008, ο Πρόεδρος Φραντίκε ντε Μενέζες ζήτησε από το κόμμα MLSTP/PSD, το οποίο ήταν τότε στην Αντιπολίτευση, να σχηματίσει νέα κυβέρνηση. Στις 23 Ιουνίου του 2008 ανέλαβε νέος Πρωθυπουργός ο Μπράνκο. Το κόμμα του Τροβοάντα Ανεξάρτητη Δημοκρατική Δράση (ADI) κατήγγειλε το διορισμό του Μενέζες στην πρωθυπουργία ως αντισυνταγματική
Το κόμμα του Μπράνκο ηττήθηκε στις βουλευτικές εκλογές που διενεργήθηκαν την 1η Αυγούστου 2010, καθώς έμεινε στις 21 έδρες, επί συνόλου 55 στο κοινοβούλιο.

## Παραπομπές


Κατηγορία:Πρωθυπουργοί του Σάο Τομέ και Πρίνσιπε
Κατηγορία:Ηγέτες εν ενεργεία
Ιμπέρ Μαγκά

Ο ** Κουτουκού Ιμπέρ Μαγκά** (*Coutoucou Hubert Maga*, 1916-2000) ήταν ο πρώτος πρόεδρος της Δαχομέης (σημερινού Μπενίν), όταν η χώρα έγινε ανεξάρτητη από τη Γαλλία, τον Αύγουστο του 1960. Επί γαλλικής διοίκησης υπηρέτησε στο αξίωμα του πρωθυπουργού της Δαχομέης, λίγο πριν την ανεξαρτησία.

## Βιογραφία
Γεννήθηκε στις 10 Αυγούστου 1916. Έγινε μέλος του κόμματος Δημοκρατικός Συναγερμός Δαχομέης (*Rassemblement Démocratique du Dahomé*). Θήτευσε ως αντιπρόσωπος στη Γαλλική Εθνοσυνέλευση κατά την τελευταία περίοδο της αποικιοκρατίας στη Δαχομέη. Την τελευταία χρονιά πριν την ανεξαρτησία, υπηρέτησε στην πρωθυπουργία, από τις 22 Μαΐου του 1959 ως τις 31 Δεκεμβρίου του 1960. Την 1η Αυγούστου του 1960 η Δαχομέη έγινε ανεξάρτητη και ο Μαγκά ανέλαβε πρώτος Πρόεδρος. Τρία χρόνια μετά, ξέσπασαν ταραχές που κορυφώθηκαν με στρατιωτικό πραξικόπημα τον Οκτώβριο του 1963. Οι Μαγκά, Σουρού-Μιγκάν Απιτί και Ζιστέν Αχομαντεγκμπέ-Τομετέν ήταν στην προσωρινή κυβέρνηση για μία ημέρα, από τις 27 Οκτωβρίου ως τις 28 Οκτωβρίου του 1963. Ο Μαγκά ανατράπηκε και έπειτα από εξορία, επέστρεψε στη χώρα και υπηρέτησε ως επικεφαλής εναλλασσόμενου Προεδρείου μαζί με τους άλλους δύο («Τριανδρία»), από τις 7 Μαΐου του 1970 ως τις 7 Μαΐου του 1972. Στις 26 Οκτωβρίου του ιδίου χρόνου, εκδηλώθηκε νέο στρατιωτικό πραξικόπημα, που εγκατέστησε στην ηγεσία της χώρας το στρατιωτικό Ματιέ Κερεκού. Ο Μαγκά φυλακίστηκε και παρέμεινε έγκλειστος ως το 1981 ., οπότε απελευθερώθηκε μαζί με τους άλλους δύο της «Τριανδρίας». Απεβίωσε στις 8 Μαΐου του 2000.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Μπενίν
Κατηγορία:Πρωθυπουργοί του Μπενίν
Κριστόφ Σολιό

Ο **Κριστόφ Σολιό** (γαλλικά: *Christophe Soglo*, 28 Ιουνίου 1909 – 7 Οκτωβρίου 1983) ήταν αξιωματικός του στρατού και πολιτικός από το Μπενίν. Υπήρξε σημαίνουσα πολιτική προσωπικότητα της χώρας κατά την περίοδο της πολιτικής αστάθειας και των αναίμακτων αλλά συχνών πραξικοπημάτων της δεκαετίας του ‘ 60.

## Βιογραφία
Γεννήθηκε στις 28 Ιουνίου του 1909 και έπειτα από την ανεξαρτησία της χώρας του, το 1960 του απονεμήθηκε ο βαθμός του Συνταγματάρχη (ή του Στρατηγού). Συνακόλουθα, έγινε Αρχηγός του Γενικού Επιτελείου Στρατού της χώρας, επί προεδρίας Ιμπέρ Μαγκά.

## Πρώτο πραξικόπημα
Τον Οκτώβριο του 1963 ο Σολιό ανέτρεψε την κυβέρνηση και σχημάτισε προσωρινή κυβέρνηση με τον ίδιο επικεφαλής. Τον Ιανουάριο του 1964 παρέδωσε την εξουσία και επέτρεψε στον πρώην πρωθυπουργό, Σουρού-Μιγκάν Απιτί να γίνει πρόεδρος. Σύντομα ο Απιτί διαφώνησε και ήρθε σε ρήξη με τους άλλους πολιτικούς ηγέτες για την πολιτική που έπρεπε να ακολουθηθεί. 

## Δεύτερη ανατροπή της κυβέρνησης
Ο Σολιό έκανε αρχικά προσπάθειες να οδηγήσει στο διάλογο τους πολιτικούς, όμως απέτυχε και το Νοέμβριο του 1965 ανέτρεψε ξανά την κυβέρνηση με πραξικόπημα και υπηρέτησε ως πρόεδρος στρατιωτικής κυβέρνησης του Μπενίν . 

## Ανατροπή σε πραξικόπημα
Παρέμεινε στην εξουσία μέχρι το Δεκέμβριο του 1967, οπότε ομάδα νεαρών αξιωματικών του στρατού ανέτρεψε τον ίδιο σε ένα ακόμα πραξικόπημα. Εν συνεχεία, ο Σολιό αποσύρθηκε από την πολιτική. Πέθανε το 1983.

## Παραπομπές


## Πηγές
* Matthews, Ronald (1966), African Powder Keg: Revolt and Dissent in Six Emergent Nations, London: The Bodley Head, OCLC 246401461 .

Σολιο, Κριστοφ
Σολιο Κριστοφ
Ζιστέν Αχομαντεγκμπέ-Τομετέν

Ο **Ζιστέν Αχομαντεγκμπέ-Τομετέν** (*Justin Ahomadegbé-Tomêtin*, 16 Ιανουαρίου 1917 - 8 Μαρτίου 2002) ήταν πολιτικός από το Μπενίν. Υπηρέτησε ως πρωθυπουργός της χώρας τη δεκαετία του 1960 και ως πρόεδρος το 1972, μέχρι την ανατροπή του σε πραξικόπημα.

## Βιογραφία
Γεννήθηκε στην Αμπομέι του Μπενίν. Έγινε μέλος του Δημοκρατικού Κόμματος (PD).

Υπηρέτησε στο αξίωμα του πρωθυπουργού από τις 25 Ιανουαρίου του 1964 ως τις 29 Νοεμβρίου του 1965 . Από τις 7 Μαΐου ως τις 26 Οκτωβρίου του 1972 υπηρέτησε ως πρόεδρος του Μπενίν, μέχρι την ανατροπή του από το στρατιωτικό Ματιέ Κερεκού.

Έγινε πρόεδρος στα πλαίσια ενός συστήματος για εναλλασσόμενη προεδρία ανάμεσα σε αυτόν και σε άλλες δύο πολιτικές προσωπικότητες, τον Ιμπέρ Μαγκά και το Σουρού-Μιγκάν Απιτί. Ο Μαγκά ειρηνικά παρέδωσε την προεδρία στον Αχομαντεγκμπέ  το 1972, ωστόσο ο τελευταίος παρέμεινε στην εξουσία για λίγους μήνες, λόγω της εκδήλωσης πραξικοπήματος, που τον ανέτρεψε. Και οι τρεις πολιτικοί («Τριανδρία») παρέμειναν σε κατ’  οίκον περιορισμό ως το 1981.

Ο Αχομαντεγκμπέ απεβίωσε στο Κοτονού το 2002.

## Παραπομπές


Κατηγορία:Πρόεδροι του Μπενίν
Κατηγορία:Πρωθυπουργοί του Μπενίν
Εμίλ Ντερλέν Ανρί Ζινσού

Ο **Εμίλ Ντερλέν Ανρί Ζινσού** (*Émile Derlin Henri Zinsou*, 1918-2016) ήταν πολιτικός από το Μπενίν. Υπήρξε πρόεδρος της Δαχομέης, όπως ήταν γνωστή η χώρα το μεγαλύτερο μέρος της διακυβέρνησής του, από το 1968 ως το 1969.

## Βιογραφία
Γεννήθηκε στην Ουίντα του Μπενίν, στις 23 Μαρτίου του 1918. Υπηρέτησε στο Υπουργείο Εξωτερικών της Δαχομέης τις περιόδους 1962-63 και 1965-67. Το 1967 κατέλαβε την εξουσία στρατιωτικό καθεστώς και εξέφρασε την υποστήριξή του στο Ζινσού. Έγινε πρόεδρος στις 17 Ιουλίου του 1968 και υπηρέτησε στο αξίωμα αυτό ως τις 10 Δεκεμβρίου του 1969. Ο Ζινσού ήταν παρών στην υπογραφή της συμφωνίας που οδήγησε στην ίδρυση της Αφρικανικής Ένωσης στις 12 Ιουλίου του 2000 στο Τόγκο.

Ανέλαβε μεσολαβητικό ρόλο στην εμφύλια σύρραξη στη Λαϊκή Δημοκρατία του Κονγκό. Τον Σεπτέμβριο του 1999 μετέβη στην Κινσάσα μαζί με τον έτερο διαμεσολαβητή Ματέο Ζούπι και συναντήθηκε με τον ηγέτη της χώρας, Λοράν-Ντεζιρέ Καμπιλά.
Ως το θάνατό του ήταν επίτιμος πρόεδρος του κόμματος Εθνική Ένωση για Δημοκρατία και Πρόοδο. Στις προεδρικές εκλογές του 2006 υποστήριξε τον Γιαγί Μπονί.

Πέθανε σε ηλικία 98 ετών στην οικία του στο Κοτονού του Μπενίν, στις 28 Ιουλίου 2016.

## Παραπομπές


Ζινσου
Ζινσου
Σουρού-Μιγκάν Απιτί

Ο **Σουρού Μιγκάν-Απιτί** (*Sourou Migan Apithy*, 1913- 1989) ήταν πολιτικός από το Μπενίν, ο οποίος διετέλεσε πρόεδρος της χώρας την περίοδο 1964-1965, όταν η χώρα λεγόταν Δαχομέη. Πολλές φορές αναφερόταν ως μέρος του 'τρικέφαλου τέρατος' του Μπενίν της δεκαετίας του 1960.

## Βιογραφία
## Πρώτα χρόνια
Γεννήθηκε στις 8 Απριλίου 1913 και έκανε σπουδές Πολιτικών Επιστημών στο Παρίσι. Έπειτα ακολούθησε εμπορικές σπουδές και εργάστηκε σε γαλλικών συμφερόντων εταιρεία στη Δυτική Αφρική, ως ειδικός λογιστικός υπεύθυνος. Δεν επέστρεψε στη Δαχομέη πριν το 1945.

## Καριέρα
Προτού η χώρα του γίνει ανεξάρτητη, το 1945, έγινε μέλος της Συντακτικής Συνέλευσης της Δαχομέης και το 1947 εξελέγη στο Γενικό Συμβούλιο. Επανεξελέγη για αρκετές θητείες. Από τις 26 Ιουλίου του 1958 υπήρξε πρόεδρος του Κυβερνητικού Συμβουλίου ως τις 4 Δεκεμβρίου του 1958, στη συνέχεια αρχηγός της προσωρινής κυβέρνησης και πρωθυπουργός της Δαχομέης ως τις 22 Μαΐου του 1959 . Ως το 1960 είχε αναλάβει αντιπρόεδρος της κυβέρνησης του κράτους.

## Πρόεδρος
Αρχικά ανήκε στο Κόμμα Δημοκρατικής Ανανέωσης (PRD), το οποίο συγχωνεύτηκε στο Δημοκρατικό Κόμμα ή PD. Υπηρέτησε ως Πρόεδρος του Μπενίν από τις 25 Ιανουαρίου του 1964 ως τις 27 Νοεμβρίου του 1965, οπότε και ανατράπηκε από το στρατιωτικό Κριστόφ Σογκλό στον απόηχο της εσωτερικής σύγκρουσης μεταξύ των μελών της κυβέρνησης. Εν συνεχεία, έφυγε για το Παρίσι για πρώτη φορά, όμως επανήλθε στο Κοτονού μετά το πραξικόπημα του 1970. Στις αρχές της δεκαετίας του ’70 έγινε μέλος της Τριανδρίας που κυβερνούσε τη χώρα. 

## Κράτηση, εξορία και θάνατος
Μετά το πραξικόπημα του 1972 τέθηκε σε κατ’ οίκον περιορισμό, μαζί με τους άλλους δύο που συναποτελούσαν την Τριανδρία (τους Ζιστέν Αχομαντεγκμπέ-Τομετέν και Ιμπέρ Μαγκά. Δεν απελευθερώθηκε παρά μόνο το 1981.

Πέθανε στην οικία του στο Παρίσι, όπου ζούσε εξόριστος, στις 3 Δεκεμβρίου του 1989, λίγο πριν γίνει η μετάβαση της χώρας στη δημοκρατία.

## Παραπομπές


Κατηγορία:Πρόεδροι του Μπενίν
Μορίς Κουαντετέ

Ο **Ιρόπα Μορίς Κουαντετέ** (*Iropa Maurice Kouandété*, 22 Σεπτεμβρίου 1932 - 7 Απριλίου 2003) ήταν στρατιωτικός και πολιτικός από το Μπενίν, το οποίο ήταν γνωστό με την ονομασία Δαχομέη μέχρι το 1975. Υπήρξε εξάδερφος του στρατιωτικού και ισχυρού άνδρα της χώρας, μετέπειτα Προέδρου, Ματιέ Κερεκού.

## Βιογραφία
Γεννήθηκε στις 22 Σεπτεμβρίου του 1932 στη Νατιτινγκού της Δαχομέης. Στις 20 Δεκεμβρίου του 1967 ηγήθηκε ενός πραξικοπήματος και κατέλαβε την εξουσία. Έγινε Αρχηγός Κράτους για βραχύβια θητεία. Την επόμενη κιόλας ημέρα παρέδωσε την εξουσία και διορίστηκε πρωθυπουργός, αξίωμα στο οποίο υπηρέτησε επί 7 μήνες, μέχρι τις 17 Ιουλίου του 1968. Ο Κουαντετέ, ως Αρχηγός του Γενικού Επιτελείου Στρατού, ηγήθηκε ενός ακόμη πραξικοπήματος στις 10 Δεκεμβρίου του 1969 και υπηρέτησε ως Αρχηγός Κράτους για τρεις ημέρες. Στη συνέχεια υπηρέτησε για μερικούς μήνες στο Διευθυντήριο που σχηματίστηκε για να κυβερνά τη χώρα, το οποίο συμπεριελάμβανε τον Ιμπέρ Μαγκά και άλλες σημαντικές πολιτικές μορφές. Συνελήφθη το Φεβρουάριο του 1972 έπειτα από συμμετοχή σε απόπειρα πραξικοπήματος και καταδικάστηκε σε θάνατο, για να απελευθερωθεί αργότερα την ίδια χρονιά, όταν το Διευθυντήριο ανατράπηκε.

Πέθανε στη Νατιτινγκού, στις 7 Απριλίου του 2003.

## Παραπομπές


Κατηγορία:Αρχηγοί κράτους του Μπενίν
Κατηγορία:Στρατιωτικοί
Κατηγορία:Πραξικοπηματίες
Ίρμγκαρντ Μέλερ

Η **Ίρμγκαρντ Μέλερ** (*Irmgard Maria Elisabeth Möller*, γεννήθηκε στις 13 Μαΐου 1947 στο Μπίλεφελντ) είναι μία Γερμανίδα πρώην τρομοκράτης και μέλος της λεγόμενης «πρώτης γενιάς» της τρομοκρατικής οργάνωσης Φράξια Κόκκινος Στρατός (RAF).

## Ζωή
Η κόρη ανωτέρου δημοσίου υπαλλήλου σπούδασε γερμανική φιλολογία. Το 1971 έγινε μέλος της RAF, όπου μάλλον οργάνωνε τις δράσεις της ομάδας στον χώρο της Στουτγάρδης. Συλλήφθηκε από την αστυνομία τον Ιούλιο του 1972. Το 1976 κρίθηκε ένοχη για συμμετοχή σε τρομοκρατική οργάνωση. Μετά το θάνατο της Ουλρίκε Μάινχοφ (*Ulrike Meinhof*) το 1976 μεταφέρθηκε στις φυλακές του Σταμχάιμ της Στουτγάρδης, όπου κρατούνταν και άλλα μέλη της RAF.

Η Μέλερ είναι το μόνο μέλος της RAF που επέζησε στη «νύχτα θανάτου» (*Todesnacht von Stammheim*). Στις 18 Οκτωβρίου 1977 βρέθηκαν στις φυλακές υψίστης ασφαλείας στο Σταμχάιμ νεκροί στα κελιά τους οι κρατούμενοι Αντρέας Μπάαντερ (*Andreas Baader*), Γκούντρουν Ένσλιν (*Gudrun Ensslin*) και Γιαν-Καρλ Ράσπε (*Jan-Carl Raspe*). Η Ίρμγκαρντ Μέλερ γλίτωσε με βαριά τραύματα, τα οποία -κατά την επίσημη άποψη- επέφερε η ίδια στον εαυτό της με ένα μαχαίρι. Μεταφέρθηκε σε νοσοκομείο όπου υποβλήθηκε σε εγχείρηση. 

Μέχρι σήμερα επιμένει ότι κρατικές δυνάμεις δολοφόνησαν τους συντρόφους της και ότι αποπειράθηκαν να δολοφονήσουν και την ίδια. Η επίσημη άποψη είναι ότι πρόκειται για μαζική αυτοκτονία των κρατουμένων. 
Ανεξάρτητες έρευνες δεν μπόρεσαν να επικυρώσουν της κατηγορίες της Μέλερ, ούτε όμως να τις διαψεύσουν. 

Τον Μάιο του 1979 καταδικάστηκε σε ισόβια φυλάκιση για τη βομβιστική επίθεση στο αμερικανικό στρατηγείο της Χαϊδελβέργης (24 Μαΐου 1972), η οποία προκάλεσε το θάνατο τριών στρατιωτικών των ΗΠΑ. 

Κατόπιν μεταφέρθηκε σε φυλακή του Λίμπεκ, όπου επικοινωνούσε κάθε μέρα με το επίσης εκεί κρατούμενο μέλος της RAF, Χάνα Κράμπε (*Hanna Krabbe*). Στη συνέχεια διάφορες φεμινιστικές ομάδες δημιούργησαν ομάδα αλληλεγγύης για τη Μέλερ.
Η Μέλερ κρατήθηκε 23 χρόνια στην φυλακή και αποφυλακίστηκε το 1995 από την φυλακή του Λίμπεκ. Από το 2006 ζει στο Αμβούργο.

## Αναφορές

## Βιβλιογραφία
* Oliver Tolmein: *„RAF – Das war für uns Befreiung“. Ein Gespräch mit Irmgard Möller über bewaffneten Kampf, Knast und die Linke*; Hamburg: Konkret-Literatur-Verlag, 2002, ISBN 3-89458-149-2 (pdf), Απόσπασμα στον Σύλλογο *Rote Hilfe e.V.*

Κατηγορία:Μέλη της οργάνωσης Φράξια Κόκκινος Στρατός
Τόκε Ταλάγκι

Ο **Τόκε Ταλάγκι** (Sir Toke Tufukia Talagi, KNZM, 6 Δεκεμβρίου 1960 - 15 Ιουλίου 2020 ) ήταν πρωθυπουργός του Νιούε από το 2008 ως το 2020. Ήταν επίσης πρόεδρος της Ένωσης Ράγκμπι του Νιούε και παντρεμένος με τη Φιφιταλόα Ταλάγκι. Το 2008 εξελέγη πρόεδρος του Φόρουμ των Νησιών του Ειρηνικού (Pacific Islands Forum).

## Πολιτική καριέρα
Χρημάτισε επίσης αντιπρόεδρος της κυβέρνησης, υπουργός Οικονομικών και υπουργός Παιδείας. Εξελέγη βουλευτής το 2002 και επανεξελέγη το 2005, παρά το γεγονός ότι είχε ισοψηφία με τον αντίπαλό του. Εξελέγη με ευκολία ξανά στις βουλευτικές εκλογές του 2008.

## Πρωθυπουργός
Εξελέγη πρωθυπουργός από τη Συνέλευση του νησιού, στις 19 Ιουνίου 2008, επικρατώντας του έως τότε πρωθυπουργού, Γιανγκ Βίβιαν με 14 ψήφους έναντι 5 για τον αντίπαλό του. Υπήρξε επίσης και μία αποχή

Τον Φεβρουάριο του 2009 η κυβέρνηση Ταλάγκι επέζησε πρότασης μομφής στο κοινοβούλιο, η οποία καταψηφίστηκε με 11 ψήφους κατά της πρότασης έναντι 6 υπέρ.

Στις βουλευτικές εκλογές, που διεξήχθησαν στις 7 Μαΐου 2011, εξελέγησαν 20 ανεξάρτητοι. Στις 16 Μαΐου ο Ταλάγκι επανεξελέγη πρωθυπουργός λαμβάνοντας 12 ψήφους.

Στις 24 Απριλίου 2014, έπειτα από τις γενικές εκλογές, επανεξελέγη πρωθυπουργός επικρατώντας του Στάνλεϊ Καλάουνι με 12 ψήφους έναντι 8. Η νέα κυβέρνηση ανακοινώθηκε στις 29 Απριλίου και σε αυτήν ο Ταλάγκι διατήρησε το υπουργείο Οικονομικών.

Τον Μάρτιο του 2017 ανακοίνωσε ότι θα διεκδικήσει για 4η φορά την πρωθυπουργία. Έπειτα από τις γενικές εκλογές, στις 12 Μαΐου ο Τολάγκι εξελέγη πρωθυπουργός, επικρατώντας του Ο' Λαβ Τζέικομπσεν με ψήφους 15-5.. Στις 16 Μαΐου ανακοινώθηκε η σύνθεση της κυβέρνησης, η οποία παρέμεινε αμετάβλητη.

Ο Τόκε Ταλάγκι, ο οποίος παρέμεινε πρωθυπουργός επί 12 χρόνια, έχασε την έδρα του και ήρθε 10ος στη εξαεδρική εκλογική περιφέρεια στις εκλογές του 2020. 
Μετά τις εκλογές, νέος πρωθυπουργός εξελέγη ο Ντάλτον Ταγκελάγκι.

## Θάνατος
Στις 9 Ιουλίου 2020 ο Ταλάγκι μεταφέρθηκε ξανά στη Νέα Ζηλανδία για νοσηλεία λόγω μακρόχρονης ασθένειας. Πέθανε στο νοσοκομείο Φόου του Νιούε
στην Αλόφι στις 15 Ιουλίου 2020, λίγο μετά την επιστροφή του στο Νιούε.

## Παραπομπές


Ταλαγκι
Mamma Mia

thumb|235px|Το εξώφυλλο του single (Σεπτέμβριος 1975)
***Mamma mia*** είναι τίτλος αγγλόφωνου europop τραγουδιού του σουηδικού συγκροτήματος των ABBA που περιλαμβάνεται στο άλμπουμ *"ABBA"* και είχε κυκλοφορήσει τον Απρίλιο του 1975. Σαν single κυκλοφόρησε 5 μήνες αργότερα, τον Σεπτέμβριο του 1975. 

Τη σύνθεση και τους στίχους του τραγουδιού υπογράφουν τα δύο ανδρικά μέλη του συγκροτήματος, Benny Andersson και Björn Ulvaeus, καθώς και ο μάνατζερ του γκρουπ, Stig Anderson, ενώ τα φωνητικά κάνουν οι δύο γυναίκες των ABBA, η Agnetha Fältskog και η Anni-Frid Lyngstad. Η διάρκεια του τραγουδιού είναι 3' 34".

*Mamma mia* σημαίνει στα ιταλικά *Μαμά μου* και είναι μια πολύ συνηθισμένη στους Ιταλούς έκφραση. Το 1976 το τραγούδι ηχογραφήθηκε από τους ABBA στη σουηδική γλώσσα και το 1980 και στην ισπανική, πάντα υπό τον ίδιο τίτλο.

Το τραγούδι έφτασε στην κορυφή των charts σε 6 χώρες: Ηνωμένο Βασίλειο, Γερμανία, Ιρλανδία, Σουηδία, Ελβετία και Αυστραλία (στην τελευταία μάλιστα ήταν Νο 1 για 10 εβδομάδες). Μέσα στο Τop 5 κατάφερε να μπει σε άλλες 5 χώρες: Αυστρία, Βέλγιο, Νορβηγία, Νέα Ζηλανδία και Νότιο Αφρική. Στις ΗΠΑ έφτασε μέχρι το Νο 32. 

Τα επόμενα χρόνια το τραγούδι γνώρισε αρκετές διασκευές από διάφορους καλλιτέχνες και συγκροτήματα, ενώ έγινε και μιούζικαλ το 1999 στη Μεγάλη Βρετανία και με βάση αυτό το μιούζικαλ γυρίστηκε και ταινία με τον τίτλο *[[Mamma Mia! Η Ταινία|Mamma Mia!]]* η οποία προβλήθηκε στους κινηματογράφους τον Ιούλιο του 2008.

## Παραπομπές


Κατηγορία:Τραγούδια του 1975
Κατηγορία:Τραγούδια των ABBA
Κατηγορία:Singles του 1975
Κατηγορία:Singles του 1976
Κατηγορία:Singles του 1999
Κατηγορία:Singles της Atlantic Records
Κατηγορία:Singles της Epic Records
Κατηγορία:Singles της RCA Records
Δήμος Βύσσας

Ο **Δήμος Βύσσας** ήταν δήμος του νομού Έβρου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ορεστιάδας. Βρισκόταν στο βορειοανατολικό τμήμα του νομού. Βρισκόταν στην πεδιάδα της Ορεστιάδας, καταλάμβανε έκταση 170.179 στρεμμάτων και είχε (πραγματικό) πληθυσμό 8184 κατοίκους. Έδρα του ήταν η Νέα Βύσσα.

## Διαίρεση
Στο δήμο περιλαμβάνονταν τα εξής 5 δημοτικά διαμερίσματα:
: ** Δ.δ. Νέας Βύσσης ** -- η Νέα Βύσσα 
: ** Δ.δ. Καβύλης ** -- η Καβύλη 
: ** Δ.δ. Καστανεών ** -- οι Καστανιές 
: ** Δ.δ. Ριζίων ** -- τα Ρίζια 
: ** Δ.δ. Στέρνας ** -- η Στέρνα

## Εξωτερικοί σύνδεσμοι
* Στοιχεία για το δήμο Βύσσας από το Υπουργείο Εσωτερικών 
*Η επίσημη ιστοσελίδα του δήμου
Λαμψάκη

Στην ελληνική μυθολογία η **Λαμψάκη** ήταν η «επώνυμη ηρωίδα» της πόλεως Λάμψακος, δηλαδή το πρόσωπο που έδωσε το όνομά του στην πόλη αυτή. Σύμφωνα με παραδόσεις της Φώκαιας, ήταν κόρη του Μάνδρωνα, βασιλιά των Βεβρύκων με έδρα την πόλη Πιτυούσσα. Κατά τους πολέμους του Μάνδρωνα με γειτονικούς λαούς, τον βοήθησαν πολύ οι Φωκαείς. Τότε ο Μάνδρωνας από ευγνωμοσύνη τους έδωσε ένα τόπο για να αποικίσουν και τους παρεχώρησε το «δικαίωμα του πολίτου». Αυτό όμως προκάλεσε τη ζήλεια των Βεβρύκων, οι οποίοι σε κάποια απουσία του Μάνδρωνα προσπάθησαν να εξοντώσουν τους Φωκαείς. Αλλά η Λαμψάκη ειδοποίησε εγκαίρως τους Φωκαείς για τον κίνδυνο που διέτρεχαν, οπότε αυτοί απέκρουσαν την επίθεση των Βεβρύκων. Από τότε ονόμασαν την πόλη τους Λάμψακο προς τιμή της Λαμψάκης. Μετά τον θάνατό της η Λαμψάκη λατρεύθηκε ως θεά και της αποδίδονταν οι τιμές του *«ήρωος κτίστου»*.

## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Λαμψακη
Κατηγορία:Ιωνία
Κατηγορία:Λάμψακος
Λάνασσα (μυθολογία)

Στην ελληνική μυθολογία η **Λάνασσα** ήταν κόρη του Κλεοδαίου και επομένως δισεγγονή του Ηρακλή.

Σύμφωνα με άλλη παραλλαγή, η Λάνασσα ήταν εγγονή του Ηρακλή την οποία άρπαξε ο Νεοπτόλεμος από τον ναό του Δία στη Δωδώνη.

Σε άλλες πηγές η Λάνασσα απαντάται με την παραλλαγή του ονόματός της, **Λεώνασσα****,** και αναφέρονται 5 παιδιά της: ο Άργος, ο Πέργαμος, ο Πάνδαρος, ο Δωριέας και ο Ευρύλοχος.

## Παραπομπές

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Λανασσα
Κατηγορία:Αρχαία Ήπειρος
Αντώνιος Μαρτελάος

Ο **Αντώνιος Μαρτελάος** (1754 – 1819) ήταν Έλληνας ποιητής από τα Επτάνησα. Απόγονος οικογένειας ευγενών της Ζακύνθου, διακρίθηκε με τις ιδιότητες του δάσκαλου και του ποιητή. 

## Βιογραφία
Πατέρας του ήταν ο ιερέας Αντώνιος Μαρτελάος και μητέρα του η Άννα Σουμάκη. Γεννήθηκε στη Ζάκυνθο στις 4 Ιουλίου, ημέρα Δευτέρα, του 1754, δύο μήνες μετά τον θάνατο του πατρός του, του οποίου έλαβε το όνομα. Ήταν εκ φύσεως ζωηρός και τολμηρός. Σπούδασε στη Ζάκυνθο Ελληνική Φιλολογία και μελέτησε της ηθικές επιστήμες με καθοδήγηση δασκάλων όπως ο Παναγιώτης Παλαμάς. Από δυτικούς μοναχούς διδάχτηκε την Ιταλική και Λατινική φιλοσοφία και φιλολογία. Νέος ακόμη περιβλήθηκε το ράσο των ορθόδοξων κληρικών, με σκοπό να γίνει ιερέας στην ιδιόκτητη εκκλησία της Αναλήψεως στην πόλη της Ζακύνθου. Όταν όμως μεγάλωσε προτίμησε να αφιερωθεί στη διδασκαλία της Ελληνικής γλώσσας και φιλοσοφίας, καθώς και με την ποίηση, αλλά διατήρησε την ιερατική ενδυμασία μέχρι τον θάνατό του. 

Ήταν από τους πρώτους που ασπάστηκε τα ιδεώδη της Γαλλικής επανάστασης. Διέδιδε τις νέες φιλελεύθερες ιδέες τόσο στους μαθητές του όσο και στον λαό, κηρύσσοντας από τον άμβωνα της Εκκλησίας. Αν και καταγόταν από οικογένεια ευγενών, έγινε φλογερός δημοκράτης και δε δίσταζε να στηλιτεύει δημόσια τις καταχρήσεις και αδικίες, την καταπίεση και την εκμετάλλευση που ασκούσε η αριστοκρατία στον λαό, όπως φαίνεται από τους παρακάτω στίχους του: 

Ανάμεσα στους μαθητές του ήταν ο Διονύσιος Σολωμός και ο Ούγος Φώσκολος. Ο Μαρτελάος ήταν ο πλέον δημοτικιστής ποιητής της εποχής του. Τα έργα του γίνονταν αμέσως γνωστά σε όλο το νησί γιατί ήταν στην καθομιλουμένη δημοτική γλώσσα. Η επιρροή που άσκησε στον Σολωμό ήταν μεγάλη. Το δείχνει και ένας ύμνος του Μαρτελάου όπου μεταξύ των άλλων λέγει:

Παρέδιδε δωρεάν μαθήματα στους φτωχούς και προσπαθούσε με κάθε μέσο να χτυπήσει την αμάθεια και αγραμματοσύνη. Έτσι σιγά-σιγά δημιούργησε μία γενιά νέων με νέες αντιλήψεις και αρχές για την κοινωνία. Η δράση του αυτή δημιούργησε φανατικούς εχθρούς ανάμεσα στους αριστοκράτες, ενώ οι ενοχλήσεις και οι απειλές άρχισαν να πληθαίνουν.

Μετά την κατάργηση της Βενετικής κυριαρχίας και τη δημιουργία της Επτανήσου Πολιτείας το 1800, οι ιδέες της Φιλικής εταιρίας άρχισαν να διαδίδονται και στη Ζάκυνθο. Ο Μαρτελάος έγινε αμέσως μέλος και άρχισε μα φανατισμό να υποστηρίζει τα ιδανικά των Φιλικών.

Έργα του ήταν οι "*Θούριοι*", ο "*Ύμνος εις την περίφημον Γαλλίαν*" και άλλα.

Πέθανε το 1819.

## Λογοτεχνικό έργο
Γνώστης της αρχαίας ελληνικής γλώσσας έγραψε σε αυτήν πολλές ωδές και επιγράμματα. Τελικά επιλέγει τη δημοτική γλώσσα και είναι ο πρώτος Επτανήσιος ποιητής που δεν χρησιμοποιεί βενετσιάνικες λέξεις.

## Παραπομπές

## Πηγές
*Γιάνης Κορδάτος, Ιστορία της Νεοελληνικής λογοτεχνίας. Από το 1453 ως το 1961, τόμος πρώτος,εκδ.Επικαιρότητα, Αθήνα, 1983
## Βιβλιογραφία
* Σπ. Δε Βιάζη: Επτανήσιοι Ποιηταί: Αντώνιος Μαρτελάος

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Επτανησιακή Σχολή
Διεθνής Εκκλησία του Τετραγωνικού Ευαγγελίου

Η **Διεθνής Εκκλησία του Τετραγωνικού Ευαγγελίου** είναι παγκόσμια ευαγγελική, πεντηκοστιανή χριστιανική εκκλησία. Στην Ελλάδα συνδέεται με την Αποστολική Εκκλησία του Χριστού.

Η εκκλησία ιδρύθηκε το 1923 από την Έιμυ Σεμπλ Μακφέρσον, και είχε ως κέντρο της τον Angelus Temple, μια εκκλησία που χωρούσε 5.300 άτομα, στο Λος Άντζελες των Ηνωμένων Πολιτειών.

Η Εκκλησία του Τετραγωνικού Ευαγγελίου έχει ορθόδοξη Προτεσταντική θεολογία. Το όνομά της (*του Τετραγωνικού Ευαγγελίου*) βασίζεται στις τέσσερις αλήθειες ότι: ο Ιησούς Χριστός είναι Σωτήρας, θεραπεύει, βαπτίζει με Άγιο Πνεύμα και είναι ο ερχόμενος Βασιλιάς.

Γνωστό μέλος της εκκλησίας ήταν ο ηθοποιός Άντονι Κουίν.

## Στατιστικά
thumb|200px|left|Η κεντρική εκκλησία Angelus Temple
Σήμερα αριθμεί πάνω από 8,5 εκατομμύρια μέλη και 68,000 εκκλησίες παγκοσμίως σε 144 χώρες (περιλαμβανομένων 950 μελών και 10 εκκλησιών στην Ελλάδα). Τεράστια αύξηση παρουσιάζει σε χώρες όπως η Βραζιλία, στην οποία έχει 3,1 εκατομμύρια μέλη.

## Υποσημειώσεις


## Εξωτερικοί σύνδεσμοι
* Η επίσημη σελίδα της εκκλησίας
* Αποστολική Εκκλησία του Χριστού Αθηνών
* Αποστολική Εκκλησία του Χριστού Ορχομενού
* Αποστολική Εκκλησία του Χριστού Κορίνθου

Κατηγορία:Εκκλησίες της Πεντηκοστής
Λάτραμυς

Στην αρχαία ελληνική μυθολογία με το όνομα **Λάτραμυς** είναι γνωστός ένας γιος του θεού του κρασιού Διονύσου και της Αριάδνης.  

Ο Λάτραμυς γεννήθηκε στη νήσο Νάξο, όπου είχε εγκαταλειφθεί η Αριάδνη από τον Θησέα.  

Ως αδελφοί του Λατράμυος αναφέρονται οι Θόαντας, Οινοπίων, Πεπάρηθος, Στάφυλος, Ευάνθης και Ταυρόπολις. 

## Παραπομπές

Κατηγορία:Πρόσωπα της ελληνικής μυθολογίας